Σύνταξη+εργασίας

**__Πως πρέπει να είναι η εργασία__** Η εργασία που θα φτιάξετε θα αποτελείται από τέσσερα μέρη: **α) εισαγωγή** **β) κύριο μέρος** **γ) συζήτηση – συμπεράσματα** **δ) βιβλιογραφία**

**//__α) Εισαγωγή:__//** Διαλέγουμε ένα ή και περισσότερα από τα αντικείμενα στα οποία δοκιμασθήκατε δηλαδή αντοχή, ταχύτητα, αλτικότητα, δύναμη, ευκαμψία, όποιο σας ενδιαφέρει.  Αναζητείστε πληροφορίες για αυτά, τι είναι, πως λειτουργούν, τι προσφέρουν κ.λ.π. Πηγές άντλησης πληροφοριών μπορεί να είναι το διαδίκτυο, βιβλία, περιοδικά,  ειδικοί στους οποίους έχετε πρόσβαση. Κάτι αντίστοιχο έκαναν και οι περισινοί μαθητές και την δουλειά τους την μάζεψα και την έκανα μια ενιαία εργασία που είναι  αναρτημένη στο site του σχολείου μας και στην σελίδα @http://www.slideshare.net/2peiramatiko/2-7858354  Από την εργασία αυτή μπορείτε να πάρετε και ιδέες και πληροφορίες, μιλάω πάντα για την εισαγωγή.  Στην εισαγωγή θα κάνετε μια __πλήρη ανασκόπηση βιβλιογραφίας__.

**Παράδειγμα:**  **Σας ενδιαφέρει να βελτιώσετε την αερόβια ικανότητά σας.** Στην περίπτωση αυτή θα βρείτε τι είναι αερόβια άσκηση, πως λειτουργεί ο οργανισμός στην αερόβια άσκηση,   τι προσαρμογές γίνονται στον οργανισμό με την αερόβια άσκηση, πως συνδέεται η ηλικία με την αερόβια άσκηση, άλλα οφέλη από την αερόβια άσκηση. Εδώ εμπλέκεται το μάθημα της Βιολογίας και ο κύριος Παπαδόπουλος τον οποίο μπορείτε να ρωτήσετε για περισσότερες πληροφορίες.

Το ίδιο μπορεί να γίνει και με όποιους διαλέξουν άλλο αντικείμενο όπως τη δύναμη, την ταχύτητα, την αλτικότητα που είναι μια μορφή δύναμης, την ευκαμψία.

Η εισαγωγή είναι πολύ σημαντική γιατί θα φαίνεται τι μάθατε για την φυσική ικανότητα που βάλατε στόχο προσωπικής βελτίωσης. Θα είναι αναλυτική, εκτενής όπου θα φαίνεται τι και πόσα μάθετε. Οι πηγές θα είναι περισσότερες από μια και θα φαίνονται στο τέταρτο μέρος της εργασίας. Αυτά που θα γράψετε θα είναι δικά σας λόγια και όχι αντιγραφή επικόλληση από το site που βρήκατε. Αυτό είναι εύκολο να το καταλάβω και από τη μορφοποίηση του κειμένου και από την έκφραση. Πράγματα που δεν καταλαβαίνετε δεν θα τα βάζετε στο κείμενο. Επιστημονικούς όρους μπορείτε να χρησιμοποιήσετε αλλά με τον όρο ότι έχετε μάθει τι σημαίνουν. Επαναλαμβάνω, copy – paste δεν θα δεχθώ.

Μέσα στην εισαγωγή θα ήθελα και κάποια επιπλέον πράγματα που συνδέονται με την φυσική ικανότητα και την άσκηση όπως διατροφή **(σχέση διατροφής και άσκησης)**, **κατανάλωση υγρών και ιχνοστοιχείων στην άσκηση**, ψυχολογικά οφέλη από την άσκηση **(έλεγχος στρες και άγχους, τα οφέλη της άσκησης στην ψυχική υγεία του εφήβου)**, **άσκηση και εφηβεία** **(σημασία της άσκησης για τον έφηβο).**

Για τα θέματα αυτά μπορείτε να βρείτε πληροφορίες και γνώσεις, πέρα από το διαδίκτυο και από ειδικούς. Αν κάποιος, κάποια έχει πρόσβαση σε κάποιον ειδικό που μπορεί να πει κάποια πιο εξειδικευμένα πράγματα θα ήταν σημαντικό για όλους μας γιατί θα μας δώσει επιπλέον γνώσεις και πληροφορίες για το θέμα.

Για θέματα διατροφής, υγρών και άσκησης μπορείτε να συνεργαστείτε με την κυρία της οικιακής οικονομίας η οποία είναι στο πρόγραμμα.

__ ** β) Κύριο μέρος ** __ Το κύριο μέρος είναι το πρόγραμμα (πλάνο δράσης για την επίτευξη των στόχων σας) το οποίο θα εφαρμόσετε.

Πρέπει να έχει συνολική διάρκεια τουλάχιστον έξι εβδομάδων, το λιγότερο τρεις φορές την εβδομάδα και κάθε φορά να διαρκεί πάνω από 20 λεπτά.

Η δημιουργία του προγράμματος είναι σχετικά δύσκολη διαδικασία και θα μπορούσα να σας βοηθήσω και εγώ αλλά και ειδικοί στους οποίους έχετε πρόσβαση. Στο διαδίκτυο θα βρείτε αρκετά ανάλογα προγράμματα άσκησης. Αυτά τα προγράμματα θα πρέπει να τα προσαρμόσετε στην δική σας πραγματικότητα.

Δηλαδή στο δικό σας επίπεδο φυσικής κατάστασης, στην δική σας ηλικία, στο χρόνο που διαθέτετε και στο χώρο που μπορείτε να ασκηθείτε. Αυτοί οι περιορισμοί καθιστούν την εφαρμογή του προγράμματος δύσκολη αλλά πιστεύω ότι μπορείτε να τρόπους.

 **Τα προβλήματα** λοιπόν που θα προκύψουν και θα πρέπει να τα αντιμετωπίσετε είναι: Αυτά είναι μεγάλα προβλήματα που όμως με την βοήθεια και των άλλων μπορούν να λυθούν. Στο πρώτο ερώτημα – πρόβλημα τέτοιοι χώροι μπορεί να είναι (α) **__το__** __**διπλανό πάρκο – γήπεδο**__ , (β) **__η παραλία__** που έχει τεράστιο χώρο, γ) **__τα αθλητικά κέντρα__** (Ποσειδώνιο, Καυταντζόγλειο, Γαλαξίας). Χώροι μπορούν να βρεθούν αρκεί να υπάρχει διάθεση. Επίσης μπορείτε να κάνετε και (δ) το **__δωμάτιό__** σας ένα μικρό γυμναστήριο προσαρμόζοντας στον χώρο το απουσιολόγιο. Οι μαθητές/τρίες που κάνουν αθλητισμό (ε) **__σε συλλόγους__** μπορούν σε ένα μέρος της προπόνησης ή πριν – μετά την προπόνηση να αφιερώσουν χρόνο για να άσκηση στο αντικείμενο που τους ενδιαφέρει. Αυτό μπορεί να γίνει με συνεννόηση- συνεργασία με τον προπονητή τους αφού η φυσική ικανότητα που θέλουν να βελτιώσουν θα έχει θετική επίδραση στο άθλημα που κάνουν. Π.χ. αλτικότητα και βόλεϊ, ευκαμψία και ποδόσφαιρο, αερόβια ικανότητα και μπάσκετ, ταχύτητα και χάντμπολ, ευκαμψία και χορός. Όλα αυτά είναι παραδείγματα. **2)** **__ πότε __** ** θα γυμναστώ; ** Ένα άλλο τεράστιο πρόβλημα που θα προκύψει είναι το πρόβλημα του χρόνου που διαθέτετε. Και εδώ μπορείτε να βρείτε χρόνο αν κάνετε σωστό προγραμματισμό. Το Σαββατοκύριακο είναι για ξεκούραση αλλά και μια ευκαιρία για άσκηση. Αφιερώστε από μια ώρα για άσκηση, βγείτε από το σπίτι και γυμναστείτε. Τις καθημερινές που το πρόγραμμά σας είναι βαρύ μπορείτε να βρείτε μια μέρα που έχετε περισσότερο χρόνο για να κάνετε άσκηση. Καλή ιδέα είναι να το βάλετε 20-30 λεπτά άσκησης ανάμεσα στο διάβασμα για ξεκούραση και αποφόρτιση έτσι που να επιστρέψετε στο διάβασμα πιο αποτελεσματικοί. Αυτό μπορείτε να το κάνετε μέσα στο σπίτι σας, στο δωμάτιό σας. Όπως προανέφερα, στη διάρκεια του χρόνου προπόνησης (για τους μαθητές που κάνουν αθλητισμό) μπορείτε αν αφιερώσετε χρόνο για εξάσκηση της φυσικής ικανότητας που σας ενδιαφέρει. **3)** ** μόνος/η, ****__ με ποιόν __** ** μαζί μπορώ να γυμναστώ; ** Αρκετοί/ές δεν έχουν συνηθίσει να γυμνάζονται, ειδικά μόνοι τους. Μπορείτε να βάλετε μέσα στο πρόγραμμα κάποιον από τους δικούς σας ανθρώπους (μητέρα, πατέρα, αδερφό, φίλο) ώστε να κάνετε το πρόγραμμα άσκησης μαζί, παρέα.
 * ** __που__ ** ** θα γυμναστώ; **
 * ** __πότε__ ** ** θα γυμναστώ; **
 * ** μόνος/η, ** ** __με ποιόν__ ** ** μαζί μπορώ να γυμναστώ; **
 * ** __πως__ ** ** θα γυμναστώ; **.
 * **__ που __** ** θα γυμναστώ; **

Είναι πολύ πιθανόν να είναι μια σπουδαία ευκαιρία και για τους άλλους για να μπουν σε ένα πρόγραμμα άσκησης, ίσως να το έχουν περισσότερη ανάγκη από ότι θα μπορούσατε να φανταστείτε.

**4)** **__ πως __** **θα γυμναστώ;** Το πώς, δηλαδή οι γνώσεις για το πώς θα γυμναστώ είναι ένα μεγάλο πρόβλημα που μπορεί εύκολα να λυθεί. Τις γνώσεις για το πώς θα φτιαχτεί το πρόγραμμα, τι ασκήσεις θα έχει, πόση ένταση, πόσες επαναλήψεις κ.λ.π. θα τις αποκτήσετε μέσα από την αναζήτηση στο διαδίκτυο, από ερωτήματα που θα θέσετε στους γύρω σας, σε ειδικούς αν έχετε πρόσβαση και φυσικά σε μένα που θα είμαι πάντα στη διάθεσή σας.
 * Με λίγα λόγια, το κύριο μέρος της εργασίας θα είναι το πρόγραμμα που θα εφαρμόσετε και θα έχει μέσα __αναλυτικάτο__ ασκησιολόγιο, ποιες ασκήσεις θα κάνετε, τις επαναλήψεις, το χρόνο διάρκειας κάθε άσκησης, το χρόνο διάρκειας της προπόνησης, το χώρο που θα γίνει η άσκηση. **

**γ) συζήτηση – συμπεράσματα.** Εδώ κάνετε μια σύντομη – περιληπτική αναφορά σε αυτό με το οποίο ασχοληθήκατε στην αναζήτηση, αυτό δηλαδή που μάθατε (π.χ. αερόβια ικανότητα) αναφέρετε το πρόγραμμα που φτιάξατε και θα εφαρμόσετε, τις επιδόσεις που φέρατε στα τεστ, τους στόχους που θέσατε. Κάνετε μια πρόβλεψη, εκτίμηση για το τι θα κάνετε, πως θα το κάνετε ώστε, με την ολοκλήρωση του προγράμματος να μπορείτε να κάνετε εκτιμήσεις για το τι πήγε ή δεν πήγε καλά.

**δ) βιβλιογραφία.** Στο μέρος αυτό της εργασίας θα αναφέρετε τις πηγές σας. Αν πρόκειται για το διαδίκτυο θα αναφέρετε την ηλεκτρονική διεύθυνση, αν προκειται για βιβλίο, τον συγγραφέα και τον τίτλο του βιβλίου, για περιοδικό το όνομα και την ημερομηνία έκδοσης